b'\n_START_ARTICLE_\n\xc3\x87\xc3\xb2 des de Pishon (Vielha e Mijaran)\n_START_SECTION_\nDescripci\xc3\xb3\n_START_PARAGRAPH_\nHabitatge que compren b\xc3\xa0sicament la casa de secci\xc3\xb3 rectangular i la "b\xc3\xb2rda" adossada a ponent,amb accessos independents des del carrer que queda a llevant, la primera a trav\xc3\xa9s d\'un portal de f\xc3\xa0brica que d\xc3\xb3na a un pati obert, i la segona a partir del t\xc3\xadpic portal de fusta que d\xc3\xb3na al "corrau".La fa\xc3\xa7ana principal, paral\xc2\xb7lela a la "capi\xc3\xa8ra", s\'orienta a migdia i presenta dos nivells d\'obertures distribu\xc3\xafdes de tres en tres sota una cornisa.Al damunt "l\'humarau" amb dues "lucanes" en el primer rengle,d\'ampit desenvolupat i dues "boques de lop" en el segon.L\'estructura d\'encavallades de fusta suporta una teulada de pissarra amb arestes de planxes de zinc.La coberta \xc3\xa9s de dos vessants amb "penaus" en la banda de ponent, i un tresaig\xc3\xbces en l\'altra,el qual encabeix "l\'human\xc3\xa8ja" i una tercera llucana. \xc3\x87\xc3\xb2 de Pishon destaca el tenir dues fa\xc3\xa7anes exteriors pintades, de manera que sobre l\'arrebossat emblanquinat les bandes de color groc destaquen la divisi\xc3\xb3 de les plantes, les obertures amb la fusta de color marr\xc3\xb3, i la cornisa que inclou motius florals;altrament, en les cantonades trobem imitacions de carreus de llarg i de trev\xc3\xa9s, de color gris.Finalment, conv\xc3\xa9 tamb\xc3\xa9 subratllar la qualitat del treball de les dues fulles de la porta,presidides per una franja de "veires", aix\xc3\xad com el pany.\n_START_SECTION_\nHist\xc3\xb2ria\n_START_PARAGRAPH_\nBetlan don\xc3\xa0 nom a un dels llinatges m\xc3\xa9s prestigiosos de la Val d\'Aran que el rei Pere el Cat\xc3\xb2lic conced\xc3\xad el privilegi d\'exempci\xc3\xb3 a Isnard de Betlan (1199)'